Преюдициално запитване от Cour de cassation (Франция), постъпило на 11 януари 2024 г. — CeramTec GmbH/Coorstek Bioceramics LLC
(Дело C-17/24, CeramTec)
Език на производството: френски
Запитваща юрисдикция
Cour de cassation
Страни в главното производство
Касатор: CeramTec GmbH
Ответник по касационната жалба: Coorstek Bioceramics LLC
Преюдициални въпроси
Трябва ли член 52 от Регламент (ЕО) № 207/2009 на Съвета от 26 февруари 2009 година относно марката на Общността1 да се тълкува в смисъл, че основанията за недействителност по член 7, посочени в член 52, параграф 1, буква а), са самостоятелни и изключват недобросъвестността, посочена в член 52, параграф 1, буква б)?
Ако отговорът на първия въпрос е отрицателен, може ли недобросъвестността на заявителя да се преценява с оглед само на абсолютното основание за отказ на регистрация, посочено в член 7, параграф 1, буква д), точка ii) от Регламент № 207/2009, без да е установено, че заявеният като марка знак се състои изключително от формата на стоките, която е необходима за постигането на технически резултат?
Трябва ли член 52, параграф 1, буква б) от Регламент № 207/2009 да се тълкува в смисъл, че изключва наличието на недобросъвестност на заявителя, който е подал заявка за регистрация на марка с намерението да защити техническо решение, когато след подаването на тази заявка се установи, че няма връзка между въпросното техническо решение и знаците, съставляващи заявената марка?
____________
1 ОВ L 78, 2009 г., стр. 1.